***SOCIALINIO ATSAKINGUMO ĮSIPAREIGOJIMAI***

*UAB „Mavista“,* suprasdamas socialinio atsakingumo svarbą šiuolaikiniame versle ir pritardamas *UAB „Litesko“* iniciatyvai bei tikslams šioje srityje, įsipareigoja:

a) savo veikloje gerbti žmogaus ir darbuotojų teises, laikantis Lietuvos Respublikos įstatymuose ir kituose socialinės srities teisės aktuose nustatytų reikalavimų;

b) laikytis SA8000 standarte nustatytų reikalavimų ir to reikalauti iš savo subrangovų ir subtiekėjų, kurių produktai ir/ar paslaugos bus naudojami, vykdant užsakymą pagal šią Sutartį;

c) *UAB „Litesko“* reikalaujant, dalyvauti jos arba jos atstovų atliekamuose *UAB „Mavista“* SA veiklos stebėjimo veiksmuose: užpildyti ir per nustatytą terminą grąžinti *UAB „Litesko“* pateiktus socialinio atsakingumo klausimynus (jei buvo pateikti) ar Šalių sutarimu ir sutarta tvarka priimti Užsakovo vardu (jo paties ar jo paskirtų atstovų) ir sutarta tvarka atliekamą SA auditą (jei *UAB „Litesko“* nuspręs tokį atkilti) ir bendradarbiauti jo metu ir po jo;

d) nustatyti pagrindines priežastis ir nedelsiant atlikti korekcinius ir prevencinius veiksmus, siekiant pašalinti visas savo pačių ar *UAB „Litesko“* aptiktas ir sutarta tvarka nurodytas neatitiktis SA8000 ir socialinės srities teisės aktų reikalavimų atžvilgiu.

*UAB „Mavista“* supranta, kad nesilaikydamas šių įsipareigojimų, pažeis šios Sutarties sąlygas.

Užsakovas įsipareigoja visuomet geranoriškai sudaryti *UAB „Mavista“* sąlygas per sutarties šalių suderintą laiką ištaisyti pažeidimus. Jei Užsakovo nurodyti pažeidimai nebus laiku ir adekvačiai šalinami, Užsakovas, atsižvelgdamas į pažeidimų mastą ir pobūdį, gali taikyti sutartyje numatytas sankcijas.

***SOCIALINIO ATSAKINGUMO PRINCIPAI TIEKĖJAMS***

Siekdama užtikrinti socialiai atsakingą veiklą visose savo verslo grandyse bei įgyvendinti socialinio atsakingumo standarto SA 8000 reikalavimus *UAB „Litesko“* suformulavo eilę socialinio atsakingumo principų *UAB „Mavista“ (subtiekėjui/subtiekėjams)]*:

* Nenaudoti vaikų ar paauglių darbo.
* Nenaudoti priverstinio darbo, fizinės ir psichologinės prievartos.
* Užtikrinti darbuotojams saugias darbo sąlygas, laikytis saugos ir sveikatos darbe reikalavimų.
* Sudaryti sąlygas darbuotojams laisvai jungtis į asociacijas ir kolektyviškai derėtis.
* Užkirsti kelią bet kokiai diskriminacijai (dėl amžiaus, lyties, tikėjimo, pažiūrų skirtumų ir kt.).
* Naudoti objektyvią drausminę praktiką (aiškias taisykles ir reikalavimus darbe).
* Laikytis tinkamos darbo trukmės ir darbo laiko normavimo.
* Teisingai ir nepažeidžiant įstatymų darbuotojams mokėti atlygį už atliekamus darbus.
* Šiuos socialinio atsakingumo principus įgyvendinti savo vykdomoje veikloje.
* Reikalauti ir iš savo tiekėjų (subtiekėjų) laikytis šių socialinio atsakingumo principų.
* Dalyvauti monitoringe – sekti, ar vykdomi socialinio atsakingumo įsipareigojimai, esant poreikiui – teikti duomenis patikrinimui.
* Esant šių principų pažeidimams ar neatitikimams, aiškintis jų atsiradimo priežastis ir atlikti koregavimo veiksmus.

*UAB „Litesko“* tikisi, jog jos *UAB „Mavista“ (subtiekėjui/subtiekėjams)]* supranta šių principų laikymosi svarbą socialiai atsakingo verslo vykdymui.